Huawei

Huawei Technologies Co., Ltd. () on kiinalainen televiestintälaitteiden valmistajayritys ja maailman suurin verkkolaitevalmistaja. Yrityksen pääkonttori sijaitsee Etelä-Kiinan Shenzhenissä, Longgangin piirissä Guangdongin maakunnassa. Yhtiön perusti vuonna 1988 entinen Kansan vapautusarmeijan sotilas Ren Zhengfei, joka tunnetaan yhtenä Kiinan rikkaimmista miehistä.Kiinalaisyhtiö Huawei rynnistää maailman markkinoilla, Helsingin Sanomat. Talous. 17.11.2008.  Yhtiöllä on toimintaa yli sadassa maassa ja n. 150 000 työntekijää. Yhtiöllä on 16 tutkimus- ja tuotekehityskeskusta ympäri maailmaa, kuten esimerkiksi Yhdistyneessä kuningaskunnassa, Suomessa, Intiassa, Kiinassa, Saksassa, Ruotsissa ja Yhdysvalloissa.Samsungin Mika Engblom johtamaan Huawein kuluttajabusinessyksikköä Tiedote 17.8.2015. Viitattu 20.8.2015.

Suomessa toimii tutkimus- ja tuotekehitysyksikkö Huawei Technologies Oy (Finland) Co. Ltd, jolla on yksiköt Helsingin Ruoholahdessa sekä Tampereen Hervannassa.Kärkkäinen, Henrik: Huawein Suomen-tutkimuskeskus on erityislaatuinen IT-Viikko 9.7.2014. Viitattu 20.8.2015.

Sana huawei () tarkoittaa ”upeaa”. Yritys itse kääntää huawei-sanan ”saavutus”, ”upea toimija” tai ”loistava toimija”.

 Historia 

Alkuvaiheet

Kiinan valtio alkoi kehittää voimakkaasti ict-teknologiaa 1980-luvun loppupuolella Deng Xiaopingin johdolla perustamalla muun muassa Shenzhen erityistalousalueen haastaakseen Hongkongin, joka ei tuolloin kuulunut Kiinaan. Yhtiön toiminnan aloitti vuonna 1988 entinen Kansan vapautusarmeijan sotilas, Kiinan kommunistisen puolueen aktiiviKiinankielinen artikkeli Zhengfein elämästä ja virkamies, Ren Zhengfei (, syntynyt v. 1944) perustamalla puhelinkeskusten (PBX) tuontiyrityksen. Zhengfei oli toiminut aiemmin Kiinan armeijan teknologiayksiköissä. Yritys panosti tuotekehitykseen ja ryhtyi pian toimittamaan omia puhelinkeskuslaitteistoja. Huawein puhelinkeskuksia toimitettiin ensin pieniin kaupunkeihin ja Kiinan maaseudulle, mutta yritys kykeni kasvattamaan markkinaosuuttaan kilpailijoitaan enemmän, muun muassa puhelinkeskusten paremman suorituskyvyn ansiosta. Yrityksen taustalla on alusta alkaen ollut Kiinan valtion ja kommunistisen puolueen voimakas tuki, ja autoritaarinen johtamisjärjestelmä. Yritys omaksui voimakkaan kasvuhakuisen maailmanlaajuisen laajentumisstrategian.

Verkkolaitteiden valmistaja

Huawei aloitti vuonna 1994 valokuitutekniikkaan perustuvien SHD-laitteiden valmistuksen. Vuonna 1996 yhtiö toimitti valtameren ylittävän tietoliikenneverkon hongkongilaiselle Hutchison-Whampoa-teleoperaattorille. Vuonna 1997 Huawei julkaisi oman GSM-tukiaseman ja vuonna 1998 yritys teki konsultointisopimuksen IBM:n kanssa. Huawei solmi yhteisyrityksen Siemensin kanssa, jonka tavoitteena oli kehittää Kiinaan oma, länsimaista riippumaton matkapuhelinstandardi, TD-SCDMA. Huawei osti 16,5 % osuuden operaattoriliiketoimintansa myyneestä ja tappiollisesta 3Comsta vuonna 2003 noin 230 miljoonalla eurolla.  Tietokone. 8.10.2007. viitattu 17.7.2009. 3Com oli ostanut aiemmin osan H3C-yrityksestä. Huawei nousi läntisten kilpailijoidensa (Ericsson, Nokia Telecommunications, Ericsson, Alcatel-Lucent) tietoisuuteen ja merkittäväksi kilpailijaksi vuonna 2004, kun se nappasi 3G-verkon tilauksen eurooppalaisten kotikentältä Hollannista.

Huawein kasvu jatkui, kun se tuplasi myyntinsä vuonna 2007 Euroopassa 1,3 miljardiin euroon ja sai Euroopasta tilauksia monilta merkittäviltä operaattoreilta kuten Vodafonelta ja France Telecomilta.Lukkari, Jukka: Huawei kiristää verkkokisaa. Tekniikka ja talous 11.8.2008. Viitattu 17.7.2009. Yhtiö toimitti T-Mobile-operaattorille GSM- ja 3G-verkkojen ydintekniikkaa Saksaan, Isoon-Britanniaan, Itävaltaan, Hollantiin ja Tšekkiin. Huawein koko liikevaihto oli vuonna 2007 runsaat kahdeksan miljardia euroa.Ojanperä, Kai: Kiinalainen verkkoyhtiö Huawei kepitti Euroopan telejätit. Tekniikka ja talous 19.12.2009. Viitattu 17.7.2009.

Vuonna 2008 Huawei teki eniten kansainvälisiä pct-patenttihakemuksia ja ohitti vuonna 2008 ruotsalaisen kilpailijansa Ericssonin langattomien tukiasemien myynnissä kivuten maailman suurimmaksi toimittajaksi. Yhdessä kiinalaiset Huawei ja ZTE hallitsivat 40 prosenttia maailmanlaajuisista markkinoistaLukkari, Juha. Tekniikka ja Talous. 31.1.2009.Savolainen, Henna. Tekniikka ja talous 8.7.2009. Viitattu 17.7.2009. Joulukuussa 2008 BusinessWeek-lehti asetti Huawein kolmannelle sijalle Applen ja Googlen jälkeen listalla vaikutusvaltaisimmista yrityksistä.Tiedote. Huawei. viitattu 17.7.2009.

Telia ilmoitti maailman ensimmäisenä operaattorina kaupallisten 4G-verkon rakentamisesta Osloon vuonna 2010 ja valitsi Huawein tukiasemaverkon laitetoimittajaksi.Lukkari, Juha: Telia rakentaa kaksi 4g-verkkoa. Tekniikka ja talous 15.1.2009. Viitattu 17.7.2009.

Huawei teki ensimmäisen radioverkkosopimuksen Suomessa vuonna 2009, kun se ilmoitti toimittavansa Soneralle suuren osan 900 megahertsin alueella toimivaa 3G-verkkoa yhdessä Nokia Siemens Networksin kanssa. Kaupan jälkeen Huaweilla oli toimitussopimuksia kaikissa Pohjoismaissa. Oslossa oli jo kaupallisessa käytössä sen TeliaSoneralle toimittama LTE-verkko. Aikaisemmin Huawein valmistamia GSM-modeemeja eli ns. ”mokkuloita” sekä matkapuhelimia oli jo ollut Suomen markkinoilla.

Tutkimusyhtiö Dell’Oron mukaan Huawei ohitti Nokia Siemens Networksin toiseksi suurimpana verkkovalmistajana kolmannella vuosineljänneksellä vuonna 2009, jolloin Huawei lähes tuplasi markkinaosuutensa heinä-syyskuussa. Tutkimusyhtiön mukaan Huawein markkinaosuus nousi 20 prosenttiin aikaisemmasta 11 prosentista.Rapeli, Katja: Nokia Siemensin tuska jatkuu - Huawei pyyhältää jo ohi. Tietoviikko 16.11.2009. Viitattu 20.11.2009. Tammikuussa 2010 Trading Markets uutisoi kiinalaislähteisiin perustuen Huawein kirineen langattomien tukiasemien toimituksissa myös ruotsalaisen markkinajohtaja Ericssonin edelle. Huawein mukaan sen langattomia ratkaisuja tarjoavan yksikön liikevaihto oli vuonna 2009 10 miljardia dollaria.Savolainen, Hanna. Huawein hurja väite: Ohitimme Ericssonin verkkolaitemarkkinoilla. Arvopaperi. 11.1.2010. viitattu 13.1.2010. Toisaalta ABI Research ja myöhemmin Dell’Oro arvioivat varovaisemmin, että Huawein markkinaosuus vuonna olisi ollut 16.5 % tai 20 %, joka tarkoittaisi kolmatta sijaa, mutta Huawei nousisi kakkossijalle vuoden 2010 loppuun mennessä.Huawein kiri ei riittänyt NSN:n kukistamiseen. NSN piti kakkostilansa valmistajana. Tietokone 10.2.2010. Viitattu 14.2.2010.NSN kasvoi verkkolaitemarkkinoiden kakkoseksi. Helsingn Sanomat 17.2.2010. Viitattu 17.2.2010.

Huawein 14.1 % liikevoitto vuonna 2009 oli noin viisinkertainen Ericssoniin verrattuna. Toisaalta viranomaiset muun muassa Intiassa ja USA:ssa ovat ilmoittaneet pelkäävänsä, että kiinalaiset käyttävät mobiiliverkkoa vakoiluun. Tämä on johtanut telelaitteiden tuonnin vähenemiseen Kiinasta. Edelleen Motorola syytti Huaweita teollisuusvakoilusta ja yrityssalaisuuksien varastamisesta.NSN ohittaa Huawein ja nousee kakkoseksi. Kauppalehti 27.7.2010. Viitattu 28.7.2010.

Huawei neuvotteli vuonna 2010 Motorolan verkkoliiketoiminnan ostamisesta muun muassa kilpailijansa Nokia Siemens Networksin ohella. Kaupan voitti NSN. Myöhemmin selvisi, että NSN ei tarjonnut eniten Motorolan kannattavimmasta osasta vaan Huawei tarjosi sata miljoonaa enemmän. Yhdysvaltain viranomaiset eivät kuitenkaan hyväksyneet Huawein korkeampaa tarjousta, koska Huawein perustaja Ren Zhengfei työskenteli aikanaan Kiinan armeijassa.  Samasta syystä Huawein ei annettu ostaa ohjelmistotalo 2Wireä, jonka osti lopulta Pace Make 475 miljoonalla dollarilla. Tiettävästi Huawein tarjous 2Wirestä oli merkittävästi suurempi. Yhtiö vastasi kritiikkiin palkkaamalla yhdysvaltalaisen yhtiön tarkastamaan ohjelmansa ja lisäksi kertoi avaavansa asiakkailleen telelaitteidensa ohjelmistokoodin.NSN:n kilpailija "uhka turvallisuudelle" - avaa koodiaan.  Kauppalehti. 22.9.2010. Huawei kertoi joulukuussa 2010 käyttävänsä avointa Linuxia verkkokehitystyökaluissaan ja laitteissaan.Huawei liittyy Linux-leiriin, Taloussanomat. 7.12.2010. viitattu 7.12.2010.

Huawein eurooppalainen kilpailija NSN väitti tammikuussa 2011, että Huawei saa halpoja valtion lainoja, jotka vääristävät kilpailua. NSN:n mukaan tukiaisista ei ole kuitenkaan helppo lähteä kiistelemään esimerkiksi EU-tasolla."Kiinan tukiaisista ei uskalleta puhua" Yle. Huawein arveltiin tuottavan yli 60 miljoonaa puhelinta vuonna 2011 ja Huawein viiden vuoden liikevaihtokasvu on ollut keskimäärin 33 prosenttia vuodessa.Semkina, Soili.Halvempaakin halvemmat kännykät uhkaavat Nokian asemaa Aasiassa.  Tekniikka ja talous. viitattu 8.8.2011.Kankare, Matti. Verkko-Nokia hakee vauhtia kuilun partaalta. Tekniikka ja talous. 13.8.2011. viitattu 15.8.2011.

Älypuhelimiin
Huawei ilmoitti heinäkuussa 2014, että yhtiön liikevaihto kasvoi lähes neljänneksen tammi-kesäkuussa viimevuotisista luvuista. Suhteellista kannattavuutta kuvaava liikevoittoprosentti kasvoi 18,3 prosenttiin.Huawein liikevaihto paisui lähes viidenneksen alkuvuonna. Taloussanomat 21.7.2014. Viitattu 20.8.2015.

Tutkimusyhtiö Gartnerin julkaisemien myyntilukujen perusteella Huawei oli vuoden 2014 lopussa maailman neljänneksi suurin älypuhelinvalmistaja. Yhtiö toimitti vuoden aikana 68 081 000 älypuhelinta maailmanlaajuisesti, ja sillä oli 5,5 prosentin markkinaosuus. Huawei toimitti vuonna 2013 yhteensä 46 609 000 älypuhelinta, joten määrä kasvoi vuoden 2014 aikana yhteensä 21 472 000 kappaleella.Gartner Says Smartphone Sales Surpassed One Billion Units in 2014. Gartner 3.3.2015. Viitattu 20.8.2015.  YK:n alaisen IP-omaisuuden järjestön WIPOn mukaan Huawei haki eniten kansainvälisiä patentteja viime vuonna. 3 442 kansainvälisen patenttisopimuksen määrällä Huawei jätti taaksensa muun muassa amerikkalaisen Qualcommin (2 409) ja ZTE:n (2 179).Huawei haki eniten patentteja Elektroniikkalehti 20.3.2015. Viitattu 20.8.2015.

 2015 
Markkinatutkimusyhtiö Trendforcen raportin mukaan Huawei oli vuoden 2015 ensimmäisellä neljänneksellä maailman kolmanneksi suurin älypuhelinvalmistaja seitsemän prosentin markkinaosuudella.Kokkonen, Juha: Älypuhelintoimitukset laskivat lähes 10 % ensimmäisellä vuosineljänneksellä Taskumuro 21.4.2015. Viitattu 20.8.2015.

Huawei julkisti toukokuussa 2015 uuden ”Esineiden internet”-käyttöjärjestelmänsä, Lite OS:n. Laitevalmistajaksi ryhtymisen sijaan Huawei haluaa yhtiön strategisen markkinajohtajan William Xun mukaan tarjota olemassa oleville valmistajille käytettäväksi avoimen lähdekoodin käyttöjärjestelmän: ”Me haluamme tarjota yhteydet, emme laitteita.” Huawei launches ‘internet of things’ operating system. Financial Times 20.5.2015. Viitattu 20.8.2015. Huawei lähestyy teollisuus 4.0 -visiota 1-2-1-strategialla Tiedote 16.5.2015. Viitattu 20.8.2015.

Heinäkuussa 2015 Huawei solmi yhteistyösopimuksen Shanghain General Motors (GM) -autovalmistajan kanssa. GM asentaa autoihinsa valmiiksi Huawein telemaattisen ratkaisun, jonka avulla auton saa muun muassa yhdistettyä 4G-verkkoon ja sijaintipalveluihin.Huawei Consumer Business Group and Shanghai GM announce partnership to promote interconnected cars Huawei 17.4.2015. Viitattu 20.8.2015. 

Huawei tiedotti marraskuussa 2015 liittyneensä mukaan yhteiseurooppalaiseen 5Gex-projektiin, jonka tarkoituksena on vahvistaa Euroopassa tehtävää 5G-tutkimusta ja maailmanlaajuista yhteistyötä. 5Gex on 5G Public Private Partnership (5G-PPP) -hankkeen pioneeriohjelma, ja Huawei osallistuu 5Gex-arkkitehtuurin määrittelyyn ja vastaa hankkeen prototyypin kehittämisestä.

 2017– 
Vuoden ensimmäisellä neljänneksellä oli Huawein markkinaosuus älypuhelimissa 11,3 % ja se on paikkoin ohittamassa Applen (12 %) ja nousemassa maailman toiseksi myydyimmäksi älypuhelimeksi Samsungin jälkeen (23,3 %).

Yhdysvaltain pakotteet

Huawein talousjohtaja, yrityksen perustajan Ren Zhengfein tytär Meng Wanzhoun pidätettiin joulukuussa 2018 Kanadassa Yhdysvaltojen pyynnöstä. Taustalla on väite, että Huawein laitteet ovat turvallisuusuhka Yhdysvalloille.Kiinalaisen teknologiayhtiön Huawein talousjohtaja Meng Wanzhoun pidätettiin Yhdysvaltojen pyynnöstä Vancouverissa. Ylen uutiset 7.12.2018, viitattu 7.12.2018

Heinäkuussa 2018 Yhdysvaltain kongressi sääti lain jonka mukaan Yhdysvaltain valtion virastot tai mikään valtion kanssa liiketoimia tekevä yritys eivät saa tehdä kauppoja Huawein tai ZTE:n kanssa. 
Huawei ilmoitti kehittävänsä oman HarmonyOS:n Androidin korvaajaksi.

Joulukuussa 2022 kerrottiin että Huawei on jättänyt patenttihakemuksen extreme ultraviolet (EUV) -tason teknologioihin. Tämä teknologia mahdollistaisi kiinalaisten valmistaa mikropiirejä alle 7 nm viivaleveydellä. 
Ainoastaan hollantilainen ASML on pystynyt kehittämään vastaavan tekniikan.https://www.neowin.net/news/huawei-unlocks-euv-chip-manufacturing-process-according-to-patent-filings/ 
Tämä tarkoittaisi myös että Yhdysvaltain ja lännen asettamat pakotteet korkean teknologian vientiin Kiinaan voivat muuttua hyödyttömiksi.https://uk.finance.yahoo.com/news/china-cracks-advanced-microchip-technology-171655294.html 

South China Morning Post kertoi tammikuussa 2024, että Huawei on noussut jälleen Kiinan suurimmaksi älypuhelinten valmistajaksi, ensimmäisen kerran sitten Yhdysvaltain pakotteiden asettamisen. Nousun ansiona pidettiin etenkin Huawein elokuussa 2023 julkaisemaa Mate 60 Pro 5G -puhelinta, joka käyttää paikallisesti valmistettua kehittynyttä Kirin 9000S -suoritinta. 

 Huawei Suomessa 
Vuoden 2012 lopussa Huawei ilmoitti investoivansa 70 miljoonaa euroa tutkimus- ja tuotekehityskeskukseen Suomessa. Yhtiön mukaan kyseessä on pitkän aikavälin strateginen investointi mobiililaitteiden ohjelmistokehitykseen. Keskuksen arvioitiin työllistävän 100 työntekijää seuraavan viiden vuoden aikana.Huawein t&k-keskus Suomeen: 70 miljoonaa, 100 työpaikkaa Tietoviikko 10.12.2012. Viitattu 20.8.2015. Huawei satsasi Suomen markkinoille huomattavasti vuoden 2014 aikana ja vuoden lopussa yhtiö ilmoitti sen myynnin kasvaneen Suomessa 40 prosenttia edellisvuoteen verrattuna. Huawein mukaan hyvää tulosta vauhdittivat carrier- ja enterprise-puolen läpimurrot sekä yhtiön kuluttajatuotteiden vilkas myynti.Suomi täytti Huawein maajohtajan odotukset – myynti kasvoi yli 40 prosenttia Tiedote 31.12.2014. Viitattu 20.8.2015. DNA Kaupan toimitusjohtaja Sami Aavikko arvioi marraskuussa 2014, että Huawei voisi nousta Suomen joulumyynnissä myydyimpien puhelimien joukkoon.Pehkonen, Kati: Kauppias: Kiinalainen älypuhelinmerkki voi nousta jouluna myydyimpien joukkoon Yle 5.11.2014. Viitattu 20.8.2015. Yhtiön alabrändin Honorin Honor 6 -älypuhelin nousikin teleoperaattori Elisan joulukuun myydyimpien puhelimien joukkoon.Vänskä, Olli: Nokia hallitsee edelleen työpuhelimissa , Tietoviikko 2.1.2015. Viitattu 20.8.2015.

Huawei julkisti yhteistyösopimuksen suomalaisen Vire Labsin kanssa joulukuussa 2014. Porissa perustetun Vire Labsin kehittämää käyttöliittymätekniikkaa hyödynnettiin muun muassa Huawein Honor 6+ -älypuhelimessa.Storås, Niclas: Porilaisen startupin läpimurto: it-jätti valitsi tekniikan älypuhelimeen - "kaupat eivät synny toimistolla istumalla" Tietoviikko 22.12.2014. Viitattu 20.8.2015.

Suomen entisen pääministerin Alexander Stubbin lehdistösuhteista vastannut erityisavustaja Pete Pokkinen palkattiin huhtikuun lopulla 2015 Huawei Suomen viestinnästä ja yhteiskuntasuhteista vastaavaksi johtajaksi.Junkkari, Marko: Stubbin avustaja Pete Pokkinen siirtyy kiinalaisen Huawein viestintäjohtajaksi Helsingin Sanomat 27.4.2015. Viitattu 20.8.2015. Pokkinen ehti olla virassa vain hieman yli kuukauden, kunnes hänet nimitettiin 2. kesäkuuta Suomen tasavallan presidentti Sauli Niinistön erityisavustajaksi.Savolainen, Jaana: Pete Pokkinen tasavallan presidentin erityisavustajaksi , Helsingin Sanomat 2.6.2015. Viitattu 20.8.2015.

17. elokuuta 2015 Huawei rekrytoi Mika Engblomin Consumer Device Business Finland -yksikkönsä johtoon. Edellisessä työpaikassaan Samsung Electronicsilla Engblom toimi Senior Sales Managerin tehtävässä. Parinkymmenen vuoden kokemuksen mobiilialan myynnin johdon tehtävistä omaava Engblom raportoi suoraan Huawei Technologiesin maajohtajalle Cao Keqianille.

 Verkkorakentaminen 
Kesäkuussa 2014 Ukkoverkot Oy ilmoitti solmineensa yhteistyösopimuksen Huawein kanssa maailman ensimmäisen kaupallisen 450 megahertsin lte-verkon rakentamisesta Suomeen. Huawei toimittaa verkon kokonaisratkaisuna, joka sisältää verkkoelementtien, tukiasemien, antennien ja päätelaitteiden päivitykset.Hänninen, Kari: Ukkoverkot valitsi Huawein kumppanikseen verkoissa Kauppalehti 27.6.2014. Viitattu 20.8.2015. Helmikuussa 2015 Huawei solmi yhteistyösopimuksen puolestaan Suomen Yhteisverkko Oy:n kanssa 4G-laajakaistaverkon toimittamisesta. Pohjois- ja Itä-Suomen peittävä verkko palvelee noin 15 prosenttia Suomen väestöstä.Issakainen, Kari-Pekka: Huawei rakentaa laajakaistaverkon Itä- ja Pohjois-Suomeen Savon Sanomat 20.2.2015. Viitattu 20.8.2015.

 Huawei Twitterliiga 
Huawei lanseerasi vuoden 2014 lopussa nimeään kantavan Huawei Twitterliiga -pelin, joka yhdisti Twitterin varsinkin Yhdysvalloissa suosittujen fantasiaurheilupelien konseptiin. Manageriksi rekisteröidyttyään kilpailijat saivat valita sadan suomen suosituimman twiittaajan joukosta aloitusbudjetin rajoissa oman joukkueensa. Yleisön ehdotusten perusteella kootulta listalta poimitut pelaajat keräsivät managereilleen pisteitä esimerkiksi aktiivisuudellaan, saaduilla retweeteillä ja tiettyjen hashtagien käytöllä. Kampanjan nimikkomanagerina ja keulakuvana toimi varsinkin koripallon puolelta tuttu vaikuttaja Aleksi Valavuori.Huawei Suomi loi maailman ensimmäisen twittaajilla pelattavan fantasialiigan Tiedote 19.12.2014. Viitattu 20.8.2015.

Tammikuussa 2015 alkanut pelivaihe kesti neljä viikkoa ja joka viikko eniten pisteitä kerännyt manageri voitti Huawein senhetkisen lippulaivapuhelimen, Ascend Mate 7:n. Tammikuun lopussa liigan kokonaispistekuningas ”Hervannan Ryhti” voitti kisan pääpalkintona olleen kullan värisen Mate 7:n, jota ei tuotu Suomen markkinoille.Huawei Twitterliigan kotisivu Viitattu 20.8.2015. Huawei Twitterliiga arvostettiin vuoden parhaiden digitaalisen markkinointiviestinnän töiden Grand One 2015 -kilpailun finalistien joukkoon sosiaalisen median kampanjan sarjassa.Grand One 2015 Finalistit Viitattu 20.8.2015.

 Jokerit 
Elokuussa Huawei julkisti solmineensa yhteistyösopimuksen jääkiekon KHL-liigassa pelaavan Jokereiden kanssa. Sponsorointi on Huawein suurin yhteistyökumppanuus Pohjoismaissa. Huawein sponsorointiportfolioon kuuluu Jokereiden lisäksi muun muassa jalkapalloseurat Arsenal, AC Milan, Paris Saint-Germain, Atletico Madrid, Galatasaray, Borussia Dortmund ja Ajax Amsterdam.Huawei yhteistyöhön Khl-joukkue Jokereiden kanssa, Tiedote 3.8.2015. Viitattu 20.8.2015. Pelipaidassa olevien mainoksien lisäksi Huawein valmistamia tabletti- ja rannetietokoneita tuodaan valmennuksen apuvälineiksi Jokereiden junioriorganisaatiota myöten.Jokerit nojaa entistä enemmän itään Ilta-Sanomat 3.8.2015. Viitattu 20.8.2015.

 Kohut ja tietoturvaepäilyt 
23. elokuuta 2018 Australia kielsi kiinalaisilta teknologiayrityksiltä 5G-verkon rakentamisen, koska yritysten epäillään vuotavan tietoja Kiinan valtiolle.Australia kielsi kiinalaisten Huawein ja ZTE:n osallistumisen maan 5G-verkkojen rakentamiseen. Mobiili.fi 23.8.2018. Viitattu 27.1.2019.

23. marraskuuta 2018 Yhdysvallat suositteli liittolaisiaan välttämään Huawein verkkoteknologiaa.Raportti: Yhdysvallat suosittelee liittolaismaitaan välttämään Huawein verkkoteknologiaa. Mobiili.fi 23.11.2018. Viitattu 27.1.2019.

1. joulukuuta 2018 Huawein perustajan, Ren Zhengfein tytär, talousjohtaja Meng Wanzhou pidätettiin Vancouverin lentokentällä Kanadassa, koska Yhdysvallat epäilee Huawein rikkoneen Irania vastaan tehtyjä talouspakotteita.Kiinalaisen teknologiayhtiön Huawein talousjohtaja Meng Wanzhoun pidätettiin Yhdysvaltojen pyynnöstä Vancouverissa. YLE uutiset 7.12.2018. Viitattu 7.12.2018.

7. joulukuuta 2018 EU:n teknologiakomissaari, virolainen Andrus Ansip varoitti Huawein ja muiden kiinalaisten teknologiayhtiöiden vakoilevan länsimaita.EU varoittaa vakoilun mahdollistavista takaporteista,. MTV Uutiset 7.12.2018. Viitattu 7.12.2018.

Norja ja Saksa ilmoittivat 18. tammikuuta 2019 harkitsevansa Huawein tietoturvasta nousseen skandaalin vuoksi Huaweille 5G-verkon rakentamiskieltoa. Tekniikka & Talous 18.1.2019. Viitattu 27.1.2019.

Huaweita vastaan on nostettu Yhdysvalloissa tammikuussa 2019 syytteitä liikesalaisuuksien varastamisesta.Yhdysvalloilta syytteitä Huaweita vastaan. Yle 29.1.2019. Keväällä 2019 Yhdysvaltain liittovaltio päätti 16. toukokuuta 2019, että yhdysvaltalaisia yrityksiä voidaan vastaisuudessa kieltää käyttämästä telelaitteita, jos maan hallinnon mielestä laitteiden valmistajat ovat turvallisuusuhka. Tätä päätöstä sovellettiin Huaweihin. Tämän vuoksi Google ilmoitti 20. toukokuuta 2019 rajoittavansa päivityksiään Huawein valmistamiin Huawei- ja Honor-merkkisiin Android-kännyköihin.Google lopetti päivitysten antamisen Huawein Androidiin. Ilta-Sanomat Digitoday 20.5.2019.

Helmikuussa 2020 Yhdysvaltain edustajainhuoneen puhemies Nancy Pelosi kehotti Nato-maita välttämään Huawein tekniikkaa. Joukko Yhdysvaltain republikaanisen puolueen edustajia on arvostellut Yhdistynyttä kuningaskuntaa yhteistyöstä Huawein kanssa.

 Huawein kuluttajatuotteita 
pienoiskuva|Huawei E220 HSDPA USB-modeemi

Huawei valmistaa tietoliikennemodeemeja UMTS-, CDMA- ja TD-SDMA-matkapuhelinverkkoihin. Euroopassa yleiseen 3G UMTS -matkapuhelinverkkoon Huawei valmistaa E-sarjan USB-portiin liitettäviä "mokkuloita": muun muassa Huawei E160, E169, E170, E230, E1762, E173 ja E220. Huawei toimittaa U8000-sarjan IDEOS Android-käyttöjärjestelmällä varustettua matkapuhelinta (U8150 IDEOS ja U8300 IDEOS). Edelleen Huawein tuotteisiin kuuluu Gsm/gprs/edge/HSDPA-verkossa toimiva pöytäpuhelin B160. E5 ja E586 ovat Huawein valmistamia 3G-verkon päätelaitteita.

CDMA 2000 -verkon mokkulat ovat EC-sarjaisia. Kiinalaiseen TD-SDMA-standardiin Huawei valmistaa yhtä modeemia, tuotemerkiltään ET128. Edelleen Huawei valmistaa EM-sarjassaan kannettavissa tietokoneissa käytettäviä tietoliikennemoduuleita, joissa kaikissa on HSPA-tuki. Huawei kertoo Internet-sivuillaan kodin tietoliikennejärjestelmistä, muun muassa Huawei CPE Management System (HCMS) sekä videoneuvottelujärjestelmistä.

 Älypuhelimet 
 Huawei P -sarja 

Huawei P -sarja on Huawein valmistamien älypuhelimien tuoteperhe, jonka ensimmäinen tuote, Huawei Ascend P1, julkaistiin vuonna 2012. Ascend P1, Ascend P2, Ascend P6 ja Ascend P7 julkaistiin Huawein Ascend-brändin alla, mutta huhtikuussa 2015 julkaistusta Huawei P8:stä alkaen P-sarjan tuotteet on julkaistu itsenäisesti Huawei P -brändin alla. Huawei P8:n seuraajia ovat P9, P10, P20 ja P30. Näillä on myös sisarmalleja, kuten P10:n sisarmallit P10 lite ja P10 Plus.

 Honor 

Honor oli Huawein valmistamien älypuhelimien tuoteperhe.Honor 6 päivittyy kesällä, uusia Honor-malleja Suomeen keväällä Tiedote 9.4.2015. Viitattu 20.8.2015. Ensimmäinen Suomessa lanseerattu Honor-puhelin oli vuoden 2014 lopussa julkaistu Honor 6, ja vuonna 2015 Huawei laajensi Honor-tuoteperhettä Suomessa Honor Holly, Honor 4X, Honor 6, Honor 6+ ja Honor 7 -malleilla. Vuoden 2016 alussa Suomeen tulivat Honor 7 Premium ja Honor 5X-mallit.

Marraskuussa 2020 Huawei ilmoitti myyvänsä Honorin Shenzhen Zhixin New Information Technology ltd:lle.

 Nexus 6P 
Huawei ja Google julkistivat Android 6.0 Marshmallow -käyttöjärjestelmää hyödyntävän Google Nexus -sarjaan kuuluvan Nexus 6P -älypuhelimen syyskuun 2015 lopussa. Puhelin tuli Suomessa myyntiin 32, 64 ja 128 gigatavun tallennustilalla varustetuilla versioilla marraskuussa 2015.

 Puettavat 
 TalkBand B2 
Barcelonan vuoden 2015 Mobile World Congressissa esitelty TalkBand B2 on seuraaja TalkBand B1 -älyrannekkeelle. Edeltäjänsä tavoin myös B2 toimii aktiivisuusrannekkeen lisäksi myös Bluetooth-kuulokkeena. B2:ssa on 0,73-tuumainen 128x88 pikselin PMOLED-kosketusnäyttö ja siitä voi nähdä muun muassa kellonajan, säätiedot, askeleet, unitiedot, hälytykset, saapuvat puhelut ja viestit.Kokkonen, Juha: Huaweilta Watch-älykello ja TalkBand B2 -ranneke Taskumuro 1.3.2015. Viitattu 20.8.2015.

 Watch 
Huawei julkisti Barcelonassa järjestetyissä vuoden 2015 Mobile World Congressissa tulevan älykellonsa, Watchin. Pyöreällä kellonäytöllä ja metallirakenteella varustetussa laitteessa on 400x400 resoluution, 1,4 tuuman AMOLED-kosketusnäyttö, 1,2 gigahertsin Qualcomm-järjestelmäpiiri, 512 megatavua välimuistia ja 4 gigatavua tallennustilaa.Haikala, Niko: Huawei Watch julkistettiin, Mobiili.fi 1.3.2015. Viitattu 20.8.2015. Googlen Android Wear -käyttöjärjestelmää hyödyntävä Watch julkaistaan syksyllä 2015.Haikala, Niko: Huawei Watch saapuu Suomeen syksyllä Mobiili.fi 16.3.2015. Viitattu 20.8.2015. Watchin hopean ja mustan väriset versiot tulevat maksamaan 349 euroa ja kultainen malli puolestaan 399 euroa.Haikala, Niko: Saksalainen verkkokauppa paljasti MWC:ssä vakuuttaneen Huawei Watchin hinnan Mobiili.fi 11.3.2015. Viitattu 20.8.2015.

Huawei Fit
Huawei julkaisi Huawei Fit -älykellon vuonna 2016. Siinä on mustavalkonäyttö ja sen vedenkestävyys yltää 50 metrin syvyyteen.

 Autot 
Huawei pyrkii merkittäväksi autovalmistajaksi. Se on perustanut neljä uutta automerkkiä yhteistyössä toisten valmistajien kanssa: 

 Maextro yhdessä JAC:n kanssa. Maextro on asemoitu esimerkiksi Maybachin ja Rolls-Roycen kilpailijaksi.

 AITO yhdessä Seresin kanssa
 Luxceed yhdessä Cheryn kanssa
 Stelaton yhdessä BAICin kanssa.

Katso myös
Sun Yafang, Huawei-konsernin pitkäaikainen (1999–2018) hallituksen puheenjohtaja

 Lähteet 

 Aiheesta muualla 

*
Luokka:Seulonnan keskeiset artikkelit